
ANUNȚ – Campanie de vaccinare antirabică a vulpilor

Stimați cetățeni, în conformitate cu H.G. nr. 55/2008 pentru aprobarea „Programului strategic privind supravegherea, controlul și eradicarea rabiei la vulpe în România”, vă informăm că vaccinarea antirabică a vulpilor se realizează prin distribuirea momelilor vaccinale cu ajutorul avioanelor, pe suprafețe întinse și în zone greu accesibile, precum și în jurul localităților și în alte locuri stabilite împreună cu gestionarii fondurilor cinegetice.
Momelile pot fi distribuite și manual, de către gestionarii fondurilor cinegetice, cu asistența personalului sanitar-veterinar oficial.
Distribuirea aeriană este planificată să aibă loc în funcție de condițiile meteorologice, cu decolare de pe Aerodromul Târgu Mureș, în județele Mureș, Sibiu, Brașov, Covasna, Harghita, Cluj, Bihor, Bistrița-Năsăud și Sălaj. La nivelul campaniei sunt menționate aproximativ 890.000 de momeli vaccinale.

